ÉrdKultúra

Skiccek & sketchek - Alkotni az alkotás öröméért
2024-12-05 15:00 - 17:00, 2024-11-28 15:00 - 17:00 UTC | GALÉRIA, Alsó utca 2., Érd, 2030, Magyarország
Scroll down for English!
Kiskamaszoknak és kamaszoknak is ajánljuk!
Skiccek & sketchek – Alkotni az alkotás öröméért. Lágy és laza vonalakkal átrajzolni a bennünket körülvevő világot. Meditatív, tudatos, alkotó jelenlét minden csütörtökön a galériában. A foglalkozás angol nyelven zajlik, alapfokú angollal könnyedén megérthető.
A programjainkra a belépés díjtalan! Jelentkezési szándékát, kérjük, jelezze az erdigaleria@gmail.com e-mail címen.
.
.
.
Recommended for pre-teens and teens!
Sketches & Drawings – Creating for the joy of creation. Redrawing the world around us with soft and loose lines. A meditative, mindful, and creative presence every Thursday at the gallery. The sessions are conducted in English and can be easily understood with a basic knowledge.
Entry to our programs is free! If you wish to register, please do it by email via erdigaleria@gmail.com.

Galéria Kreatív Műhely – Refashion pulcsifrissítés Sophia Mohameddel
2024-12-04 18:00 - 19:00 | GALÉRIA, Alsó utca 2., Érd, 2030, Magyarország
„Ha van gyapjú, vagy gyapjú tartalmú pulcsid, ami lehet molyrágta, lyukas, foltos és amire ráférne egy kis varázslat… hozd magaddal a tűnemezelő workshopomra a Galéria Kreatív Műhelyre.”
Ismerj meg új és izgalmas technikákat minden szerdán a galériában! Heti rendszerességgel kreatív alkotóműhelyeken vehetsz részt, ahol szabadon kipróbálhatsz újabb és újabb metódusokat. A programon a részvétel díjtalan. Köszönjük, ha jelzi felénk részvételi szándékát az erdigaleria@gmail.com e-mail címen.

Szeretetkert-Érd
2024-12-02 19:00 - 20:30 | SZEPES, Alsó u. 9., Érd, 2030, Magyarország
A Szeretetkert előadásokban a párkapcsolatokkal foglalkozunk, megnézzük a párkapcsolat különböző területeit, szakaszait, a párkapcsolati dinamikákat és konfliktusokat és hogy hogyan tudjuk ezeket kezelni.
Az este folyamán Dr. Piczkó Katalin (pszichiáter, tréner, coach, a Szeretetkert könyvek szerzője) és színészek segítségével játékos formában tanulhatunk saját magunkról, a párunkról és a kapcsolatról.
A kapcsolat maga is olyan, mint egy kis élőlény. Azonban ahelyett, hogy gondoznánk, ápolnánk, hogy virágzó „szeretetkertben” éljünk, gyakran akarva vagy akaratlanul, elkezdünk távolodni egymástól.
Hogyan is űzzük ki magunkat a szerelem paradicsomi állapotából?
Miért nem tudjuk megőrizni a közelséget, az inspirációt, az intimitást?
Miért végződik a házasságok csaknem fele válással?
Hogyan, miért veszítjük el egymást?
Mi történik velünk, és bennünk ezen az úton?
Mit rontunk el, miközben mindannyian a feltétel nélküli szeretet, elfogadás megtapasztalására vágyunk? Hogyan építünk torlaszt, falakat játszmáinkból?
Mit kellene megtanulnunk, hogy esélyt adjunk önmagunknak és a kapcsolatunknak?
Ezekre a kérdésekre keressük a választ az est folyamán, amikor mindannyiunk számára ismert, hétköznapi élethelyzetek elevenednek meg.
Az előadásokban látható jelenetek mind improvizációk, melyekben gyakran a közönség által hozott eseteket, problémákat és kérdéseket is megjelenítjük.

Képmeditáció és kreatív önismereti műhely az Eőry Emil emlékkiállításban
2024-12-02 15:00 - 18:00 | GALÉRIA, Alsó utca 2., Érd, 2030, Magyarország
Figyelem! A program egy későbbi időpontban kerül megrendezésre, kérjük figyeljék honlapunkat, illetve social média felületeinket!
„Eltemetett és megvalósult álmok nyomában” – teret adni a változásnak
Eőry Emil Eltemetett és megvalósult álmok című emlékkiállításához kapcsolódó interaktív, felnőtt program
Életünk időről-időre helyzetbe hoz bennünket. Ez lehet egy egyszerű, hétköznapi szituáció, egy találkozás, de a múló idő során olykor veszteségek is érnek bennünket. Néha mélyebben érintődünk, és talán hosszabb ideig keressük, merre, hogyan induljunk tovább.
A kiállításban zajló képmeditációs műhelygyakorlatban arra hívom, adjon egy kis időt és teret magának, hogy rá tudjon tekinteni arra, ami életútján itt és most megszólítja. Mit üzennek a kiállítás képei, hogyan hat Önre egy szokatlan szín, az Önt körülvevő tér, egy ismeretlen forma, vagy egy felidézett mozdulat? Miért gondolkodtatja el egy apró részlet? Külső és belső képekkel egyaránt dolgozva, minden megtalált szempont lehetőséget ad az önismereti növekedésre, formálja látásunkat. A képmeditáció tárgya műalkotás, természeti kép, vagy saját alkotás egyaránt lehet. Engedje meg, hogy a csoport terében születő új szempontok kimozdítsák, és újra felfedezze a változásra nyitott, alkotó látás örömét.
A jelentkezéshez rajzi vagy művészettörténeti előképzettség nem szükséges.
A képmeditációs műhelygyakorlat ideje alatt a kiállítás csak a csoport tagjai számára látogatható.
Jelentkezés 25 éves kortól.
A jelentkezés regisztrációhoz kötött: kepmeditacio@gmail.com
A megadott e-mail címre kérem, néhány sorban írjon arról, miért választja a képmeditációs műhelyt.
Jelentkezési határidő: 2024. december 1.
Részvételi díj: 4500 Ft
Online jegyvásárlás:
https://szepesmk.jegyx1.hu/eloadas/3937/eltemetett-es-megvalosult-almok-nyomaban?
Találkozás időpontja: 2024. december 2., hétfő délután 15.00-18.00 óra
Létszám: 8-10 fő.
Ha mindez felkeltette az érdeklődését, szeretettel várom a csoportba!
Csoportvezető: Verba Andrea
művészettörténész, mentálhigiénés szakember, pszichodráma vezető

Adventi koszorú és grincsfa-készítés a Galériában!
2024-12-01 13:00 - 17:00 | SZEPES, Alsó u. 9., Érd, 2030, Magyarország
🎄Várunk Benneteket sok szeretettel december 1-jén 13 órától, vasárnap délután, karácsonyi workshopunkon. Grincsfa vagy adventi koszorú, a PajorDecor kézműves foglalkozásán, mindkettőt könnyedén, szakmai segítséggel el tudjátok készíteni.
📍Helyszín: Érdi Galéria (2030 Érd, Alsó utca 2.)
A workshopom maximum 20 fő tud részt venni!
🎁Mit tudtok majd készíteni?
🎁Adventi koszorúkat és grincsfákat kétféle méretben: 80 és 120 cm
A workshop részvételi díja 2000 Ft/fő melyet személyesen tudsz befizetni az Érdi Galériában előre egyeztetett időpontban (szilvasi.dora@szepesmk.hu).
Figyelem! Az elkészített adventi koszorú ára felhasznált alapanyagok függvényében változik. Fizetési lehetőség a program végén, készpénzben, a helyszínen!
A hatalmas választékból mindenki kedvére válogathat majd, a program végén pedig a regisztrációs díj levonódik a teljes összegből!
🎄Grincsfa:
80 cm-es világító ledszalaggal, kerámiakaspóban 9.000 Ft
120 cm-es világító ledszalaggal, kerámiakaspóban 10.000 Ft
🤗A foglalkozásra kicsiket és nagyokat egyaránt várunk. Mivel ragasztópisztollyal fogunk dolgozni, ezért 12 éven aluli gyermekek kizárólag szülői felügyelettel vehetnek részt.
Várunk Titeket sok szeretettel!

Adventi forgatag Érden!
2024-12-01 10:00 - 2024-12-22 18:00 | SZEPES, Alsó u. 9., Érd, 2030, Magyarország
A karácsony akkor igazán szép, ha együtt töltjük. Gyertek el hozzánk minden adventi hétvégén, hogy közösen gyújthassuk meg az adventi gyertyát!
Minden hétvégén izgalmas karácsonyváró programok, kézműveskedés, illetve zenés előadások várnak Benneteket!
Találkozzunk minden adventi hétvégén!
Programok:

Advent első hétvégéje
Advent második hétvégéje
Advent harmadik hétvégéje
Advent negyedik hétvégéje

Advent első hétvégéje

Ingyenes családi filmvetítés
2024. december 1., vasárnap, 10:00
Helyszín: Szepes Gyula Művelődési Központ | 2030 Érd, Alsó u. 9.
A belépés ingyenes!
Amerikai családi animációs film (komédia, 90 perc, 2018) vetítése, ahol büfével és popcornnal várunk minden érdeklődőt!
Közreműködik az Érdi Ifjúsági Önkormányzat.
Karácsonyi workshop − Adventi koszorú és grincsfa-készítés
2024. december 1., vasárnap, 13:00−17:00
Helyszín: Érdi Galéria | 2030 Érd, Alsó u. 2.
A workshopon maximum 20 fő tud részt venni!
Várunk mindenkit sok szeretettel karácsonyi workshopunkon, a PajorDecor kézműves foglalkozásán!
Mit lehet majd készíteni?

Adventi koszorúkat
Grincsfákat kétféle méretben: 80 cm és 120 cm

Regisztráció és részvételi díj:

A workshop részvételi díja 2000 Ft/fő, amelyet személyesen lehet befizetni az Érdi Galériában, előre egyeztetett időpontban. Regisztráció: Szilvási Dóra (szilvasi.dora@szepesmk.hu).
Figyelem! Az elkészített adventi koszorú ára felhasznált alapanyagok függvényében változik. Fizetési lehetőség a program végén, készpénzben, a helyszínen!
A hatalmas választékból mindenki kedvére válogathat majd, a program végén pedig a regisztrációs díj levonódik a teljes összegből!
Grincsfa:
– 80 cm-es világító ledszalaggal, kerámiakaspóban: 9.000 Ft
– 120 cm-es világító ledszalaggal, kerámiakaspóban: 10.000 Ft

A foglalkozásra kicsiket és nagyokat egyaránt várunk. Mivel ragasztópisztollyal fogunk dolgozni, ezért 12 éven aluli gyermekek kizárólag szülői felügyelettel vehetnek részt!
Hadikfalvi betlehemes
2024. december 1., vasárnap, 15:00−16:00
Helyszín: Szepes Gyula Művelődési Központ | 2030 Érd, Alsó u. 9.
A belépés ingyenes!
Betlehemes pásztorjáték a Bukovinai Székelyek Egyesületének előadásában.
I. Városi gyertyagyújtás
2024. december 1., vasárnap, 16:30
Helyszín: Szepes Gyula Művelődési Központ előtti parkoló | 2030 Érd, Alsó u. 9.

Advent második hétvégéje

Karácsonyfa-díszítő verseny
2024. december 7., szombat, 14:00−17:00
Helyszín: Érdi Galéria udvara | 2030 Érd, Alsó u. 2.
Karácsonyfa-díszítő versenyt hirdet a Szepes Gyula Művelődési Központ!
Részvétel:

Nevezni egyénileg, vagy csoportosan is lehet, határidő: 2024. december 2. Kapcsolat: Szilvási Dóra (szilvasi.dora@szepesmk.hu)
A nevezés ingyenes! Amennyiben mégsem tudtok részt venni az eseményen, kérjük, jelezzétek a következő e-mail-címen: szilvasi.dora@szepesmk.hu
Fenyőfát és áramhasználatot mindenki számára biztosítunk.

Mit hozz magaddal?

A képzelőerődet, a jó hangulatod, illetve mindent, amivel dekorálni szeretnél.

A legkreatívabb, legszebb fa alkotói jutalomban részesülnek. Az ünnepi eredményhirdetésre és díjátadóra 2024. december 8-án 17:00-kor, az Adventi forgatag a Múzeumkertben rendezvény keretein belül kerül sor.
A kész alkotásokat december 8-tól december 20-áig lehet megtekinteni az Érdi Galériában, a galéria nyitvatartási idejében.
Dekorálásra fel!
A Karácsonyfa-díszítő verseny támogatója az Érd és Környéke Ipartestületi Egyesület.
Adventi forgatag a Múzeumkertben – kézműves vásár és koncertek
2024. december 8., vasárnap, 14:00−19:00
Helyszín: Magyar Földrajzi Múzeum kertje | 2030 Érd, Budai út 4.
A belépés ingyenes!
Program:

14:00 kapunyitás
15:30 Boridalok gyerekkoncert
17:00 Karácsonyfa-díszítő verseny eredményhirdetése
17:30 Csondor Kata koncert
19:00 kapuzárás

A rendezvény ideje alatt közös fotózkodásra hívunk a sarkkörök pingvinjével és jegesmacijával!
II. Városi gyertyagyújtás
2024. december 8., vasárnap, 16:30
Helyszín: Múzeumkert | 2030 Érd, Budai út 4.

Advent harmadik hétvégéje

Magyarok Érdi Vására
2024. december 14., szombat, 08:00−16:00
Helyszín: Érd, Főtér
A programon a részvétel ingyenes!
Egész napos kézműves vásár.

Részletek és további információ a vásár hivatalos Facebook eseményén!

III. Városi gyertyagyújtás
2024. december 15., vasárnap, 16:30
Helyszín: Szepes Gyula Művelődési Központ előtti parkoló | 2030 Érd, Alsó u. 9.

Advent negyedik hétvégéje

Karácsonyi csodaország – karácsonyváró családi nap
2024. december 21., szombat, 10:00−18:00
Helyszín: Szepes Gyula Művelődési Központ | 2030 Érd, Alsó u. 9.
A belépés ingyenes!
Egész napos karácsonyváró családi nap zenés előadásokkal, gyermekkoncertekkel, bábszínházzal és karácsonyi kézműves workshopokkal.
Az előadások programja:

10:00−11:30 Lukin László Alapfokú Művészeti Iskola és a Harmónia Vegyes Kar bemutatója
11:00−12:00 Pásztorok keljünk fel, Adventi interaktív műsor – Guliba Társulat − TÁNC, MESE, JÁTÉK, HUMOR
11:00−14:00 Mesegyár − Körúti Színház interaktív gyerekprogramja
13:00−14:30 Karácsonyi varázslat (részlet) − JP Dance Company
14:00−15:00 Az aranyhajú királylány – Majoros Ági Bábszínháza
15:30−16:30 Gitáriskola Érd − Kiss gitáriskola bemutatója
17:00−18:00 Advent Bergengóciában koncert − Bergengóc Zenegóc

A kézműves workshopokról és a további kísérő programokról bővebb információ: https://erdkultura.hu/event/karacsonyvaro-csaladi-nap-2024/
A családi napon közreműködő intézmények: Csuka Zoltán Városi Könyvtár, Magyar Földrajzi Múzeum.
IV. Városi gyertyagyújtás
2024. december 22., vasárnap, 16:30
Helyszín: Szepes Gyula Művelődési Központ előtti parkoló | 2030 Érd, Alsó u. 9.
A szervezők a programváltozás jogát fenntartják.
A programokon résztvevők elfogadják a házirendet, valamint elfogadják, hogy a programokon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Ingyenes családi filmvetítés
2024-12-01 10:00 - 12:00 | SZEPES, Alsó u. 9., Érd, 2030, Magyarország
Ingyenes családi animációs filmvetítés, ahol büfével és popcornnal várunk Benneteket!
amerikai családi animációs film, komédia, 90 perc, 2018
A filmvetítésen a részvétel INGYENES.

Pitypang és Lili Érden
2024-11-30 16:00 - 18:00 | SZEPES, Alsó u. 9., Érd, 2030, Magyarország
Pitypang és Lili kalandjai a bábszínpadon is folytatódnak
Zenés bábelőadás Pásztohy Panka mesekönyvei alapján 45 percben óvodásoknak és kisiskolásoknak.

Jegyek 1-99 éves korig egységesen 3.000 ft-ért vásárolhatók online. Szabad jegyek függvényében az előadás napján a helyszínen is kaphatók fél órával a kezdés előtt.Helyfoglalás érkezési sorrendben történik.

Adventi zenés délután
2024-11-30 15:00 - 16:00 | PARKVÁROS, Gépész u. 14., Érd, 2030, Magyarország
Slágerek, kuplék, örökzöldek. Várjuk a KARÁCSONYT mosolygósan, vidáman a dallamok szárnyán.
Koncerten felcsendülő dallamok: Fehér karácsony,Kicsike vigyázzon,Meseautó,Egy rendes férj,Maga nős ember,Emanuelle,Oda vagyok magáért,Lazítani,stb…
Közreműködik: Némedi-Varga Tímea és Gergely Róbert
Jegyek a helyszínen és elővételben a Parkvárosi Közösségi Házban válthatóak!

Lakatos László önálló estje Érden!
2024-11-29 18:00 - 21:00 | SZEPES, Alsó u. 9., Érd, 2030, Magyarország
Lakatos László önálló estje „A Szent Család” címmel Érden.

Egyszer volt, hol nem volt, réges régen, vagyis nem is olyan régen, sőt, most is, a messzi-messzi Corvin sétány mellett, a nyolcadik kerület szívében, a Práter utcában élt egy család…Egy Szent Család, Lakatosék!
Ha mese lenne az életem, valahogy így kezdeném, hát DE NEM AZ!
Gyerekként vannak álmaink, milyen lesz a családunk, a filmekben is láthatjuk, miként működhetNÉNEK a családok, de ez általában nem fedi a valóságot. Nálam legalábbis tuti nem!Gyönyörű gyerekkorom volt, emlékszem, a barátaimnál zsúrok voltak, összejövetelek, nálunk meg bolondok háza mindennap, ahogy apám mondta. Mondjuk Apám mást is mondott amikor még kicsi voltam, például hogy engem a kukán találtak. Felnőtt fejjel már csak nevetek ezen, mert szerintem meg az öcsémet találták a kukán.
31 évesen már nekem is van saját családom, nem is akármilyen!Egy asszony, a fiam, a nevelt fiam, és két kutya egy lift nélküli, negyedik emeleti 49 nm2-es panel lakásban. Minden adott ahhoz, hogy bármelyik pillanatban agyvérzést kapjak.
Mesékben, filmekben láttunk már famíliákat, most bemutatom nektek az enyémet és hogy hogyan is élünk a Szent Családommal.

Jegyek kaphatók a https://dumaszinhaz.jegy.hu/ticketsearch/city/erd oldalon, valamint a Líra Könyvesboltban (Tesco). (A nem dumaszinhaz.jegy.hu-n vásárolt jegyekért kezelési költséget számolhatnak fel!)
Az előadást keresleti alapon árazzuk! További tájékoztatásért kérjük, látogassanak el az ehhez kapcsolódó információs oldalunkra: https://dumaszinhaz.hu/kereslet-alapu-dinamikus-arazas/

„Aki nem engedheti meg magának a jegyvásárlást annak 2×2 jegyet felajánlok. A rendezveny@dumaszinhaz.hu-ra kell írni a jegyek miatt!”(Lakatos László)

Szubjektív tárlatvezetés Karsch Manfred festőművésszel Eőry Emil Eltemetett és megvalósult álmok c. emlékkiállításában
2024-11-29 17:30 - 19:00 | GALÉRIA, Alsó utca 2., Érd, 2030, Magyarország
A rendezvény elmarad!
Szubjektív tárlatvezetés Karsch Manfred festőművésszel Eőry Emil Eltemetett és megvalósult álmok c. emlékkiállításában.
A programon a részvétel ingyenes.

Gátizomtorna gyakorló órák ÉRDEN
2024-11-29 11:00 - 13:00 | PARKVÁROS, Gépész u. 14., Érd, 2030, Magyarország
Tanfolyamot végzetteknek egy kis motivációs együtt gyakorlás.
Inkontinencia, süllyedések, önbizalomhiány, székrekedés, aranyér, stressz, lelki problémák, változókor, a nőiség megélése, párkapcsolat erősítése, orgazmus fejlesztés…….vagy megelőzésre kaptad az egyéni tornád a tanfolyam után?Most együtt újra átvesszük, bíztatjuk egymást, csoport energiával dolgozunk, hogy újra lendületbe kerüljünk.
2 dátum közül választhatsz vagy akár mindlkettőre eljöhetsz:november 8-án 11:00november 29-én 11:00
Bejelentkezés szükséges!
Helyszín:Érd-Parkvárosi közösségi ház
Díj: 3000 Ft

BEJELENTKEZÉS:Tóth Évi 0620 9563 364, evifitness.hu@gmail.comwww.evifitness.hu

Az igazi mikulás
2024-11-29 10:00 - 11:00 | PARKVÁROS, Gépész u. 14., Érd, 2030, Magyarország
Ametist Bábszínház előadása
Zenés bábelőadás élő Mikulással

Stitching - Lassú, meditatív alkotás textilre hímzőfonallal
2024-11-28 16:30 - 18:00, 2024-11-21 16:30 - 17:00 | GALÉRIA, Alsó utca 2., Érd, 2030, Magyarország
Scroll down for English!
Kiskamaszoknak és kamaszoknak is ajánljuk!
Stiching – Lassú, meditatív alkotás textilre hímzőfonallal. Csendes öltögetés fonallal, alkotó hímzés a galériában. Felfrissítheted ruháidat, készíthetsz könyvborítót is ezzel a technikával. A foglalkozás alapfokú angol nyelvtudással látogatható.
A programjainkra a belépés díjtalan! Jelentkezési szándékát, kérjük, jelezze az erdigaleria@gmail.com e-mail címen.
.
.
.
Recommended for pre-teens and teens!
Stitching – Slow, meditative creation on fabric with embroidery technique. Quiet stitching with thread, creative embroidery at the gallery. You can refresh your clothes or create a book cover with this method. The session is accessible with a basic knowledge of English.
Entry to our programs is free! If you wish to register, please do it by email via erdigaleria@gmail.com.

Eszterlánc
2024-11-28 14:00 - 15:00 | PARKVÁROS, Gépész u. 14., Érd, 2030, Magyarország
„Merre jártál tegnap este?” – örökzöldekkel a világ körül
Ingyenes klubdélután! Minden érdeklődőt szeretettel várunk!

Szárnyaló Sólymok Haikucsoport
2024-11-28 11:00 - 13:00 | PARKVÁROS, Gépész u. 14., Érd, 2030, Magyarország
Minden kedves érdeklődőt szeretettel várunk!

Múzeumi találkozások: Érdi-e a kölesdi ezüstkincs?
2024-11-28 10:00 - 11:00 | SZEPES, Alsó u. 9., Érd, 2030, Magyarország
Sárkány Ambrus elveszett kincseinek nyomában
Helyszín: Magyar Földrajzi Múzeum (2030 Érd, Budai út 4.)
Az előadás az Idősen, aktívan Érden programsorozat keretein belül kerül megrendezésre, az érdi 65 év felettieknek a belépés ingyenes!

Galéria Kreatív Műhely - Hangolódás karácsonyra képeslapkészítéssel
2024-11-27 18:00 - 20:30 | GALÉRIA, Alsó utca 2., Érd, 2030, Magyarország
Ismerj meg új és izgalmas technikákat minden szerdán a galériában!
Heti rendszerességgel kreatív alkotóműhelyeken vehetsz részt, ahol szabadon kipróbálhatsz újabb és újabb metódusokat. A programon a részvétel díjtalan.
Köszönjük, ha jelzi felénk részvételi szándékát az erdigaleria@gmail.com e-mail címen.

Beszélgetés Zajácz D. Zoltán krimiíróval
2024-11-27 17:00 - 19:00
Beszélgetőpartner: Szalisznyó Edina (Érdi Könyvmolyok)

Senior könyvklub
2024-11-27 10:00 - 12:00 | PARKVÁROS, Gépész u. 14., Érd, 2030, Magyarország
Naomi Krupitsky – A család
Az előadás az Idősen, aktívan Érden programsorozat keretein belül kerül megrendezésre, az érdi 65 év felettieknek a belépés ingyenes!

Maffiózók és Kémek - Az alvilágnak nincs romantikája - Dezső András exkluzív estje
2024-11-25 18:30 - 20:00 | SZEPES, Alsó u. 9., Érd, 2030, Magyarország
Dezső András, az ismert újságíró és író, számos könyvében foglalkozott a magyar szervezett bűnözés és a titkosszolgálatok világával. Az előadás központi témája a magyar alvilág és a kémek világa lesz, ahol András részletesen bemutatja, hogyan fonódnak össze a bűnözői csoportok és a titkosszolgálatok működése.
– hogyan változott a rendőrség és a média szerepe a bűnözés elleni harcban​?– hogyan próbálta meg a magyar titkosszolgálat beszervezni őt magát is​?

Az előadás célja, hogy árnyalt képet adjon a magyar bűnözői hálózatokról és a titkosszolgálati világ sötét oldaláról, bemutatva, hogy az alvilágnak valóban nincs romantikája. Az esemény során András lebilincselő történetekkel, hiteles forrásokkal és saját tapasztalataival vezeti be a hallgatóságot ebbe a titokzatos és veszélyes világba.

Az előadás végén lehetőség nyílik kérdésekre és beszélgetésre is, ahol az érdeklődők további részleteket tudhatnak meg a témákról és András munkásságáról.

Ne hagyja ki ezt az egyedülálló lehetőséget, hogy első kézből hallhassa Magyarország egyik legismertebb oknyomozó újságírójának történeteit!

Barokk Fesztivál − III. hangverseny: G. Fr. Händel művészete
2024-11-24 16:00 - 17:30 | SZEPES, Alsó u. 9., Érd, 2030, Magyarország
2024 őszén a Szepes Gyula Művelődési Központ barokk zenei fesztivállal várja Érden a klasszikus zene iránt érdeklődőket. Az Érdi Kamarazenekarral együttműködve négy lenyűgöző hangversenyen a korszak mesterművei szólalnak meg. Emellett a barokk kor hangszereit is megismerheti a közönség három izgalmas előadáson.
III. hangverseny: G. Fr. Händel művészete
2024. november 24., vasárnap, 16:00
Helyszín: Érd-parkvárosi Református Gyülekezet | 2030 Érd, Csurgói u. 4.
Figyelem! Műsorváltozás:

1.) 12. Concerto grosso (h-moll)
2.) B-dúr Hárfaverseny. Szólista: Vajda Denejra
3.) D-dúr trombitaverseny a Vízizene témáira. Szólista: Igricz Balázs
4.) Vízizene: 3. G-dúr szvit. Közreműködik: Baranyi Anita (fuvola)

Koncertmester: Czidorné Kerecsányi Erika

A szervezők a műsorváltozás jogát fenntartják!
A rendezvényen résztvevők elfogadják a házirendet, valamint elfogadják, hogy a rendezvényen készült hang- és mozgóképet a szervezők saját felhasználásra felhasználhatják.
További információ a Barokk Fesztivál hangversenyeiről és a barokk kor hangszereit bemutató előadásokról: https://erdkultura.hu/event/erdi-barokk-fesztival-2024/
Programajánló
Előadás a barokk furulyákról – 2024. november 14., csütörtök, 17:00
Helyszín: Érdi Galéria | 2030 Érd, Alsó utca 2.
Előadó: SZABÓ JÁNOS, az érdi Lukin László Alapfokú Művészeti Iskola és a Budafok-Tétényi Nádasdy Kálmán Alapfokú Művészeti Iskola és Általános Iskola mestertanára
Az előadás a Régi zene modern füllel, a barokk zene előadásmódja korabeli hangszerekkel című előadás-sorozat része.
Az előadáson a részvétel ingyenes.

Hétvégi Ringató Érden
2024-11-24 16:00 - 17:00 | PARKVÁROS, Gépész u. 14., Érd, 2030, Magyarország
Ha már bölcsis lett és nem tudtok délelőtti programokra járni, akkor várunk szeretettel a hétvégi családi Ringattóra. Jöhet Édesapa, Édesany, Nagymama, nagy tesó!
Nem szükséges bejelentkezni!
Családi belépő: 2000 Ft

Alexandra kiadó szépséghibás és akciós könyvvásár
2024-11-24 10:00 - 17:00 | SZEPES, Alsó u. 9., Érd, 2030, Magyarország
A nagy sikerű februári látogatásunk után most ismét Érdre érkezik az Alexandra Kiadócsoport szépséghibás és akciós könyvvására!
Kiadói munkásságunk során rengeteg könyv fordul meg a kezeink között; egyes példányok elkerülhetetlenül kisebb-nagyobb szépséghibát szenvednek. A tökéletes külső azonban nem minden: a belső értékek a legfontosabbak – főleg a könyvek esetén! Természetesen – a folyamatosan változó kínálatnak köszönhetően – akkor is érdemes ellátogatnotok hozzánk, ha a korábbi vásárunkon már részt vettetek, hiszen szinte teljesen új készlettel, más könyvekkel érkezünk – nehogy kifogyjatok az olvasnivalóból! Egy dolog változatlan: a hihetetlenül kedvező árak.

Aki pedig még nem járt nálunk, annak eláruljuk: könyvvásárunkon nem csak szépséghibás könyvekkel találkozhattok! Rengeteg hibátlan, akciós kiadvánnyal is várunk benneteket.
𝗧𝗼̈𝗯𝗯 𝗺𝗶𝗻𝘁 𝟭𝟱 𝟬𝟬𝟬 𝗸𝘂̈𝗹𝗼̈𝗻𝗳𝗲́𝗹𝗲 𝗸𝗼̈𝗻𝘆𝘃𝘂̈𝗻𝗸 𝗺𝗮́𝗿 𝟭𝟬𝟬 𝗙𝘁-𝘁𝗼́𝗹 𝗸𝗮𝗽𝗵𝗮𝘁𝗼́ 𝟮𝟬𝟮𝟰. 𝗻𝗼𝘃𝗲𝗺𝗯𝗲𝗿 𝟮𝟰-𝗲́𝗻, 𝘃𝗮𝘀𝗮́𝗿𝗻𝗮𝗽 𝗮 𝗦𝘇𝗲𝗽𝗲𝘀 𝗚𝘆𝘂𝗹𝗮 𝗠𝘂̋𝘃𝗲𝗹𝗼̋𝗱𝗲́𝘀𝗶 𝗞𝗼̈𝘇𝗽𝗼𝗻𝘁𝗯𝗮𝗻!
A könyvvásár 10 órakor nyit, és a készlet erejéig, de legkésőbb 17 óráig tart. A helyszínen bankkártyával is tudtok majd fizetni.A Szepes Gyula Művelődési Központ Érden, az Alsó utca 9. címen található.
Megközelíthető autóval vagy tömegközlekedéssel: a legközelebbi buszmegálló a Főtérnél található.

A Poly-Art Alapítvány és a KÉK csoport jubileumi kiállítása
2024-11-23 17:00 - 2025-01-31 18:30 | SZEPES, Alsó u. 9., Érd, 2030, Magyarország
A kiállításon szereplő alkotók névsora:
ADELMANN Anna / BÁLINT Imre / BARABÁS Irén / BERKE Gyöngyi / FALUS Erzsi / FAZEKAS Éva / HANGYÁSSYNÉ Zsuzsa / HORVÁTH Imre / KABOLDI Mária / KÁVRÁNNÉ SZEDMÁK Ilona / KISS Gyöngyi / KOVÁCS Mátyás / KRISZTBAUM Mihály / LIPKÁNÉ VAKULA Mária / LUDÁNYI Erika / NIMSZ Terézia / PÁL Ildikó / RÉVÉSZ Gábor / SOLYOM Piroska / SZENCZY Ibolya / VARGA Katalin / VINCZE Jutka / VOTIN József / WENSZKY Ágnes / WISCHIN Tibor Rudolf
Az előtéri kiállítótér alkotóinak névsora:
ÁCS Vali / BARABÁS Irén / ILKA Gábor / KÁVRÁNNÉ SZEDMÁK Ilona / PÁL Ildikó / RÉVÉSZNÉ BOGDÁN Jolán / VAÁD Éva
A POLY-Art Alapítványt 1995-ben dr. Tállai Katalin hozta létre azzal a céllal, hogy Érd városában és annak vonzáskörében élő – elsősorban műkedvelő – alkotók számára bemutatkozási és fejlődési lehetőséget biztosítson. 1998-ban bekövetkezett halála után Somfai István, mint a kuratórium elnöke vette át az alapítvány ügyeit és vitte tovább korábbi tevékenységét. Az alapítvány a kezdetektől fogva kiállításokkal, alkotótelepekkel, pódiumestekkel, irodalmi és képzőművészeti kiadványokkal színesíti Érd kulturális életét. Az Alapítvány égisze alatt működik 2009 óta az érdi Irodalomkedvelők Klubja (IRKA), valamint 2014 óta a Képzőművészek Érdi Közössége (KÉK), utóbbi éppen idén 10 éves. A Poly-Art Alapítvány szokásos éves képzőművészeti tárlatának a Szepes Gyula Művelődési Központ ad otthont.
További információk az alapítvány honlapján: http://poly-art.hu/

Rajzos-festő foglalkozás gyerekeknek
2024-11-23 09:00 - 13:00 | PARKVÁROS, Gépész u. 14., Érd, 2030, Magyarország
Rajzos-festő foglalkozás gyerekeknek a Parkvárosi Közösségi Házban – szeptember 21-én, október 19-én, november 23-án; szombat délelőtt 9 órától 13 óráig
A foglalkozások témája nem egymásra épül, lehet 1-1 alkalommal is jönni.
7 – 12 éves, alkotásra nyitott gyermekeket várom szeretettel!
A foglalkozásokon festünk akrilfestékkel, akvarellel. A száraz technikák közül olajpasztell, szén és porpasztell illetve kollázstechnika rejtelmeiben merülünk el. A program további részletei  Festés gyerekeknek – bohemkuckom.hu oldalon olvashatóak. Érdeklődni és jelentkezni a fenti honlapon, info@bohemkuckom.hu e-mail címen vagy Szegedy Tamaránál a 20/226-2853 telefonszámon lehet!

Filmklub Bárdos Csaba filmtörténész-esztétával
2024-11-22 17:00 - 20:00 | GALÉRIA, Alsó utca 2., Érd, 2030, Magyarország
Éjfélkor Párizsban
Filmklub Bárdos Csaba filmtörténész-esztétával
2024. november 22., péntek 17:00
Éjfélkor Párizsban
(Midnight in Paris)
spanyol-amerikai romantikus vígjáték , 94 perc, 2011
Rendező: Woody Allen
„Gil és Inez jegyesek, akik üzleti okokból Párizsba látogatnak. Időközben kiderül, hogy a pár nem egészen egymáshoz való. Gil esetleg Párizsban szeretne élni, es komoly íróvá válni, míg Ineznél ez szóba sem jöhet. Gil szeret esőben sétálni, míg Inez nem. A történetben a fordulatot az hozza, hogy Gil felfedezi, hogy pontban éjfélkor Párizs egy bizonyos pontján egy fiákerbe szállva időutazásban vehet reszt, amely visszaröpíti az általa kedvelt 1920-as évekbe.” (Port.hu)
A vetítést megelőző és az azt követő beszélgetést Bárdos Csaba filmtörténész-esztéta vezeti.
A programon a részvétel ingyenes!
A műsor- és programváltozás jogát fenntartjuk!

IRKA
2024-11-21 17:00 - 18:30 | GALÉRIA, Alsó utca 2., Érd, 2030, Magyarország
Az érdi Irodalomkedvelők klubjának havi programja
Klubvezető: Daróczi Lajosné
